孟養浩

孟養浩（），字義甫，號五岑，湖廣武昌府咸寧縣人，軍籍，明朝政治人物，萬曆進士，官給事中，因疏救李獻可去職。光宗即位，起為太常寺少卿，官至南京户部侍郎。

 生平 
萬曆十年（1582年）壬午科湖廣鄉試第五名。萬曆十一年（1583年）聯捷癸未科會試第三十名，三甲一百五十四名進士。都察院觀政，本年授行人。十六年擢兵科給事中，十九年升禮科右，本年主考福建，遷户科左給事中。神宗嚴譴李獻可，養浩疏諫，神宗大怒，錦衣衞杖之百《萬曆野獲编》：刑部·廷杖：余又問孟五岑給事，亦云被杖最毒，偶不死耳。聞王希泉給事，以上震怒，操梃者不敢容情，亦瀕殆云。，削籍為民，永不敍用，內外交章勸阻方止。

光宗立，起為太常寺少卿，不久再升南京都察院右佥都御史提督操江。天啓元年（1621年）八月升南京户部右侍郎兼右佥都御史总督粮储，未上任卒，賜祭葬。《明史》有傳《明史·卷233》：孟養浩，字義甫，湖廣咸寧人。萬曆十一年進士。授行人。擢戶科給事中，遷左給事中。帝嚴譴李獻可，養浩疏諫曰：「人臣即至狂悖，未有敢於侮君者，陛下豈真以其侮而罪之耶？獻可甫躋禮垣，驟議鉅典。一字之悞，本屬無心，乃遽蒙顯斥。臣愚以為有五不可。元子天下本，豫教之請，實為宗社計。陛下不惟不聽，且從而罰之，是坐忍元子失學，而敝帚宗社也。不可者一。長幼定序，明旨森嚴，天下臣民既曉然諒陛下之無他矣。然豫教、冊立，本非兩事。今日既遲回於豫教，安知來歲不游移於冊立，是重啟天下之疑。不可者二。父子之恩，根於天性，豫教之請，有益元子明甚。而陛下罪之，非所以示慈愛。不可者三。古者引裾折檻之事，中主能容之。陛下量侔天地，奈何言及宗社大計，反震怒而摧折之，天下萬世謂陛下何如主。不可者四。獻可等所論，非二三言官之私言，實天下臣民之公言也。今加罪獻可，是所罪者一人，而實失天下人之心。不可者五。祈陛下收還成命，亟行豫教。」帝大怒，言冊立已諭於明年舉行，養浩疑君惑眾，殊可痛惡。令錦衣衞杖之百，削籍為民，永不敍用。中外交薦，悉報寢。光宗立，起太常少卿。半歲中遷至南京刑部右侍郎。未之官，卒。。

 家族 
曾祖孟琢，曾任壽官；祖父孟文英；父孟機。母余氏。慈侍下。

参考文献

 延伸阅读 


Category:明朝行人司行人
Category:明朝兵科給事中
Category:明朝禮科右給事中
Category:明朝戶科左給事中
Category:明朝太常寺少卿
Category:明朝提督操江御史
Category:南京户部右侍郎
Category:咸宁人
Y